Wolf's Rain
Wolf’s Rain (jap. ウルフズ・レイン = Urufuzu Rein; liet. Vilko lietus) – japonų anime serialas ir manga komiksai. Anime sukūrė Tensai Okamura ir studija „BONES“, o manga – Toshitsugu Iida. Pirmą kartą Japonijoje serialas transliuotas 2003 m., nuo sausio 6 iki liepos 29 d. per Animax ir Fuji TV televizijas. Animacinis serialas Japonijoje užpildė pilną televizijos sezoną, nes jį sudarė 26 serijos. Be jų sukurti 4 OVA epizodai, Japonijoje DVD formatu išleisti 2004 metais. Serialo scenarijų sukūrė Keiko Nobumoto, plačiau žinoma kitu savo darbu „Cowboy Bebop“. Pagal animacinį serialą yra sukurta 2 dalių manga, kurią piešė Toshitsugu Iida.